বাংলাদেশের স্বাধীনতা যুদ্ধেও এই অতি বামরা বিরোধিতা করেছিলো। দেশের প্রথম নির্বাচনে ওদের একটি শ্লোগান ছিলো, 'রইলো তোদের নির্বাচন, চললাম আমরা বৃন্দাবন'। বুঝলাম ওরা বৃন্দাবনে যায়নি, কলকাতায় চলে এসেছে! অতি বাম আর ইসলামী মৌলবাদ একই জিনিস। বলা যায়, একই মুদ্রার এপিঠ-ওপিঠ। তা হটাৎ এরা আমাদের বিরুদ্ধে ক্ষ্যাপলো কেন? জানা গেল, পশ্চিমবঙ্গের বিজেপি সভাপতি দিলীপ ঘোষ কিছু সময়ের জন্যে অনুষ্ঠানে এসেছিলেন এবং বক্তব্য দিয়ে চলে যান, এতেই নাকি ওদের রাগ? তার ওপরের রাগটা কি আমাদের ওপর না ঝাড়লে চলতো না? স্থানীয় রাজনীতিতে পাল্টাপাল্টি পক্ষ-বিপক্ষ থাকতেই পারে, কিন্তু আমাদের সেমিনারের আয়োজক তো বিজেপি ছিলোনা? ছিলো, মানবাধিকার সংস্থা ক্যাম্পেইন এগেইনস্ট এট্রোসিটিজ অন মাইনোরিটিজ ইন বাংলাদেশ বা ক্যাম্ব। এর দরজা তো সবার জন্যেই দরজা খোলা ছিলো। অন্যরা আসেননি কেন? এই অনুষ্ঠানের অন্যতম লক্ষ্য ছিলো, কিছুটা হলেও পশ্চিমবঙ্গে সচেতনতা সৃষ্টি করা যে বাংলাদেশে অমুসলমানরা প্রতিনিয়ত অত্যাচারিত হচ্ছে।